Ari Virtanen
Ari Juha Antero Virtanen (s. 1952 Tampere) on suomalainen fyysikko ja professori. Hän on toiminut vuodesta 1996 lähtien Jyväskylän yliopistossa teollisista sovelluksista vastaavan tutkimuksen johtajana fysiikan laitoksen kiihdytinlaboratoriossa. Kiihdytinlaboratorion tutkimusjohtajaksi hänet nimitettiin vuonna 2010. Jyväskylän yliopiston fysiikan professorina Virtanen on toiminut vuodesta 2017 lähtien.
Marko Virtanen
Marko Juhani Virtanen (s. 10. joulukuuta 1968 Jyväskylä) on ammattilaisuransa lopettanut suomalainen jääkiekkoilija ja JyP HT:n kapteeni. Virtanen pelasi koko SM-liigauransa jyväskyläläisessä JyP HT:ssa. Pelaajauransa jälkeen hän on työskennellyt erilaisissa valmennustehtävissä JYP-organisaation sisällä.